গালপিয়ুরি সমুদ্র সৈকত
গালপিয়ুরি সমুদ্র সৈকত (স্পেনীয় ভাষায় Playa de Gulpiyuri) একটি সর্বদা জলমগ্ন ডোবা। গালপিয়ুরি শব্দটি এসেছে স্পেনীয় শব্দ "Gulpiyuri" থেকে যার অর্থ 'জল বেষ্টনী'। এটি স্পেনের জনপ্রিয় পর্যটন আকর্ষণগুলোর একটি এবং স্পেনের আঞ্চলিক নেটওয়ার্কের সংরক্ষিত প্রাকৃতিক অঞ্চলগুলোর একটি স্থান। ২০০১ সালের ২৬ ডিসেম্বর তারিখে গালপিয়ুরিকে সরকারিভাবে প্রাকৃতিক স্মৃতিস্তম্ভ ঘোষণা করা হয়। মূল সমূদ্র তট হতে সামান্য অভ্যন্তরে তৃণভূমিতে অবস্থিত এই সৈকতটিকে পৃথিবীর ক্ষুদ্রতম সমুদ্র সৈকত হিসেবে বিবেচনা করা হয়।